Fobano - Biquipedia, a enziclopedia libre

# Fobano

### De Biquipedia

Bariedaz de l'aragonés
Fobano
Nombre local: |
Charradors: | ?
Localizazión cheografica: | Bal d'a Fueba
Lugar(s) prenzipal(s): | A Fueba
Rasgos dialeutals: |
Bitalidá: |
Escritors prenzipals: |

O fobano ye una bariedá dialeutal de l'aragonés que se i charra en a redolada de A Fueba.

## [Editar] Fonetica

- A bocal -o zaguera se mantién dezaga de -n (camino, molino), -l, (zielo, chelo), y -r, (cordero, pallero).
- O grupo -it- prozedén de o grupo latino -CT-,-ULT-, no más se conserva que en chitar-se y cuitre, y s'ha castellanizato enta -ch: fecho, dicho, estrecho, pecho, mucho u trucha.
- A x prepalatar fricatiba xorda se corverba bien, (si nos miramos as redoladas a l'oeste dende a Fueba), y como ye normal en l'Alto Aragón oriental ba con una -i- semibocalica: caixigo, buixiga, fueras de cruxir, falandraxo, muxordón y muxardina.
- A x en posizión inizial evoluziona a -ix- como en chistabín y belsetán: ixolomar, ixartigar, ixarnar, ixaugaer, ixarranar, ixordiga, ixambre, ixambrar-se.
- O grupo latino -SC- que en aragonés eboluziona a -x- ye castellanizato: conozer, paezer, crezer, florezer, etc...
- O grupo final -NTE, que en aragonés meyebal pierde a E y en aragonés moderno a T, ye castellanizato: rusiente, fuente, diente, puente, fueras de os casos malamén, chen, calién.
- En Samper son casos de pronunzación de a -r final en os plurals: lugars, pastors, colors, fenomeno que se i troba tamién en bellos lugars de o Sobrarbe zentral.
- Mos trobamos un caso isolato y poco frecuén de conserbazión de -m- deribata de -M'N- que en castellan ha dato -mbr-:
  - LAMINA > lamna > lama

## [Editar] Morfolochía

L'articlo ye como en aragonés cheneral: o, os, a, as, pero en Pano y Panillo, lugars amán de a Ribagorza se emplega es, (es cans).

Esiste un preterito indefinito perifrastico como en ribagorzano y chistabín:

- ba cantar
- bas cantar
- ba cantar
- bamos cantar
- baz cantar
- ban cantar

A diferenzia notable ye que o morfema presonal no ye -n como en ribagorzano y que a -r final se prenunzia. Tamién ye notable que este preterito indefinito coesista con a forma sintetica normal en aragonés: canté, cantés, cantó, cantemos, cantez, cantón. L'emplego de una forma u atra depende de factors como o berbo, de o lugar, etc...

En conclusión o fobano ye un dialeuto de transizión entre l'aragonés d'o semontano de Balbastro y Biello Sobrarbe y l'aragonés baxorribagorzano. No ye tan castellanizato como o semontanés, (conserba bien a x), ni como o baxorribagorzano, y ye más amán de l'aragonés cheneral que este zaguero.

Dialeutos de l'aragonés
Aisino | Altorribagorzano | Ansotano | Aragüesino | Ayerbense | Belsetán | Benasqués | Bergotés | Baxorribagorzano | Campés | Chaqués | Cheso | Chistabín | Chodigoaragonés † | Estadillano | Fobano | Fonzense | Grausino | Nabalés | Nabarro |Panticuto | Ribagorzano | Semontanés | Tensino

Retrieved from "http://an.wikipedia.org../../../f/o/b/Fobano.html"

Categoría: Dialeutos de l'aragonés

##### Views

- Articlo
- Descusión
- Current revision

##### Rechirar